Dvēseļu putenis

Dvēseļu putenis é un filme letón de 2019 dirixido por Dzintars Dreibergs. Estreouse o 8 de novembro de 2019 en Letonia e o 20 de febreiro de 2020 internationalmente. O filme é unha adaptación da novela homónima de Aleksandrs Grīns que conta a historia dun soldado letón durante a primeira guerra mundial. Foi escollido como candidato de Letonia para o Óscar ó mellor filme internacional na 93ª edición dos premios, mais finalmente non foi nomeado.

 Sinopse 
Despois de presenciar o asasinato da súa nai por tropas alemás invasoras, o adolescente de dezaseis anos Artūrs, xunto co seu pai, decide alistarse no batallón nacional letón do Exército Imperial Ruso co obxectivo de conseguir vingarse e atopar a gloria. Artūrs vai loitar na Fronte oriental, onde perde ó seu pai e irmán e axiña queda devastado. Posteriormente, Artūrs regresa ó seu país acabado de proclamar para loitar na guerra de independencia de Letonia e comezar de novo.

 Personaxes 
 Oto Brantevics como Artūrs Vanags
 Raimonds Celms como Edgars Vanags
 Mārtiņš Vilsons como Vanags
 Jēkabs Reinis como Miķelsons
 Gatis Gāga como Konrāds
 Renārs Zeltiņš como Spilva
 Vilis Daudziņš como Sala
 Grēta Trušiņa como Marta
 Ieva Florence como Mirdza
 Rēzija Kalniņa como nai

 Acollida 
Durante as cinco primeiras semanas logo da estrea o filme foi visto por máis de 200 000 persoas, sendo o filme letón máis visto dende a restauración da independencia de Letonia.

 Notas 

 Véxase tamén 
 Outros artigos 
 Filmes de Letonia propostos ó Óscar ó mellor filme internacional
 Filmes propostos ó mellor filme internacional na 93ª edición dos Óscar
 Ligazóns externas 


Categoría:Filmes de 2019
Categoría:Filmes en lingua letoa
Categoría:Filmes en lingua rusa
Categoría:Filmes en lingua alemá
Categoría:Filmes en lingua estoniana
Categoría:Filmes de Letonia
Categoría:Filmes sobre a primeira guerra mundial